text: Danish Crown? Her går det godt
  13 maj 2013 kl. 18.27
  Danish Crown kom ud af det første halvår med et resultat på næsten en milliard. Det er en stigning på fire pct. i forhold til sidste år.
  Det var en tilfreds mand, der i dag præsenterede halvårs-regnskabet for Danish Crown.
  &#8208; Jeg er glad for, at vi har evnet at fastholde vores position i et udfordrende marked, siger CEO for Danish Crown Kjeld Johannesen.
  &#8208; Vi har i første halvår set et større udbud af svinekød på verdensmarkedet end forventet. Det påvirker selvfølgelig priserne på markedet ? også hos Danish Crown, siger Kjeld Johannesen.
  Danish Crown har i første halvdel af regnskabsåret 2012/13 haft en omsætning på 28,5 mia. kr. 
  Det er en stigning på en mia. kr. i forhold til samme periode sidste år. Nettoresultatet på 714 mio. kr. er på niveau med sidste års resultat på 737 mio. kr.
  